አሁን በህይወት ባይኖርም ለስብሰባ ወደ ኢትዮጵያ ሲመጣ መኪናውን በአውሮፕላን እየጫነ የሚመጣው ጋዳፊን ተመልክተን ተደንቀን ነበር።አሁን በጣም ዘይግቶን የሰማነው አዲስ ነገር የሚያስደንቅ ሳይሆን የሚያስደነግጥ ነው።‹‹አባ ጳውሎስ ወደ ውጭ አገር ሲሄዱ መኪናቸው በአውሮፕላን ተጭኖ እንዲሄድ ያደርጋሉ›› ይባላል። በእውኑ ይህን አድርገዋል ? ይህ ጉዳይ ተጨማሪ ማስርጃ የሚያስፈልገው ነገር ነው ፡፡ ባገኝሁት መረጃ መሰረት ይህን አስረግጬ መናገር አልችልም ፡፡ ወሬም ደግሞ ዝም ብሎ ከመሬት አይነሳም ፤ ለምን ይህን አልክ ብትሉኝ የዛሬ ዓመት በ18ኛ ዓመት ሲመታቸው ላይ በረሀ ላይ ያሉ ቤተክርስትያኖች አንድ ጧፍ በሚያጡበት ጊዜ የአዲስ አበባ አድባራት እስከ 100,000 ሺህ ብር በማዋጣት ከ3-4 ሚሊየን ብር የሚያወጣ መኪና እንደገዙላቸው ስለማውቅ ፤ በተጨማሪ ደግሞ አጠገባቸው የሰበሰቧቸው የቀን ጅቦች ፤ ህሊና የሌላቸው ሰዎች ፤ አውሮፕላን እንደሚገዙላቸው በቀን ያለሙትን ይሁን የቃዡትን ቃል እንደገቡላቸው ስለማውቅ ነው፡፡ ይህን ሁሉ ነገር ይገባኛል ብለው የተቀበሉ አባት በአውሮፕላን መኪናቸውን ጭነው አይሄዱም ፤ አያደርጉትም ብዬ ስለ እሳቸው መከራከር አልችልም ፤ ሌላ ደግሞ ፍላጎት ካላቸው ለማድረግ ምንም እንደማያግዳቸው አውቃለሁ፡፡ የኢትዮጵያ ሶስተኛው ፓትርያርክ አቡነ ተክለሃይማኖት ውጭ ሀገር ቤተክርስትያናችንን ወክለው ሊሄዱ ሲሉ ጫማ ስለማያደርጉ ጫማ አድርጉ ሲባሉ ‹‹እኔ ጫማ አላደርግም›› ብለው ነበር ፡፡ ብጹእ አቡነ ተክለሃይማኖት በፀሎትና በፆም ብዛት አጥንታቸው ይቆጠር ነበር፡፡ በህይወት ሲለዩን 25 ኪሎ ይመዝኑ ነበር ፡፡ አሁን ደግሞ መኪና በአውሮፕላን የሚጭን አባት ተሰጥቶናል፤ ይገርማል...
